burgasdotpro/wikipedia huggingface dataset:
Peter Hanzely

Peter Hanzely (* 13. august 1947, Bratislava – † 17. september 2024) bol slovenský hudobný skladateľ a akordeonista. Hudbu k piesňam napísal spevákom ako napr. Karol Duchoň (bol jeho dvorným skladateľom), Marie Rottrová, Hana Zagorová, Petr Spálený, Petr Rezek, Darina Rolincová. Skomponoval napr. hudbu k hitom – „V slovenských dolinách“, „Čardáš dvoch sŕdc“ a ďalším.
Životopis.
Absolvoval hru na akordeóne na bratislavskom konzervatóriu. Od 70. rokov 20. storočia pracoval ako hudobný redaktor v slovenskom rozhlase, kde pôsobil viac ako tridsať rokov. V roku 1971 vyšiel prvý singel s jeho skladbou „Ako tichý dážď“, ktorú naspievala Oľga Szabová. V roku 1975 uspela pieseň „Čardáš dvoch sŕdc“, ktorú naspieval Karol Duchoň a autor textu bol Ľuboš Zeman, na festivale v Tokiu, na ktorom sa nemohol zúčastniť, pretože mu nepovolili vycestovanie.
Ako člen poroty a rozhodca sa zúčastňoval na rôznych hudobných súťažiach.
Dielo (výber).
Piesňová tvorba (výber).
"Viac v článku Zoznam piesní s hudbou Petra Hanzelyho."
Diskografia (výber).
Podieľal se na viacerých hudobných tituloch, rôznych interpretov, okrem nich vyšli aj jeho:
Zoznam piesní s hudbou Petra Hanzelyho

Tento zoznam piesní je zoznamom piesňovej tvorby hudobného skladateľa Petra Hanzelyho.
Zoznam.
poz. - pieseň - interpret - (autor textu piesne-t:) - rok
(/t: ) - doteraz nezistený autor textu
Interpret - je uvedený pôvodný (na prvom mieste) alebo najvýznamnejší alebo najznámejší interpret danej piesne. To znamená, že menej známy interpreti nie sú uvedený.
DVR

DVR ("digital video recorder") alebo PVR ("personal video recorder") je zariadenie, ktoré je schopné zaznamenať video v digitálnom formáte na disk alebo iné pamäťové médium v zariadení. Termín zahŕňa samostatné set-top boxy, prenosné prehrávače médií a softvér pre osobné počítače, ktoré umožňujú záznam videa a prehrávanie z disku. Niektoré spoločnosti spotrebnej elektroniky ponúkajú televízne prijímače so zabudovaným DVR hardvérom a softvérom, prvou spoločnosťou, ktorá tento výrobok uviedla, bola LG v roku 2007.
High-definition television

High-definition television (HDTV) je formát vysielania televízneho signálu s výrazne vyšším rozlíšením, ako umožňujú tradičné formáty PAL, SECAM a NTSC. Vysiela sa digitálne, môže sa použiť ako jeden z formátov digitálnej televízie DVB. V súčasnosti je formát definovaný pre rozlíšenie 1080 prekladaných alebo neprekladaných (progresívnych) riadkov, prípadne 720 neprekladaných riadkov. Pomer strán je .
František Jehlička

František Jehlička (* 14. január 1879, Kúty† 3. január 1939, Viedeň, Rakúsko) bol slovenský rímskokatolícky kňaz, politik, jedna z najkontroverznejších postáv slovenského národného hnutia. Bol poslancom Uhorského snemu za Slovenskú ľudovú stranu, poslancom Revolučného národného zhromaždenia v Prahe a tiež spoluautorom Memoranda slovenského národa odovzdaného Parížskej mierovej konferencii 20. septembra 1919. Od roku 1919 pôsobil v zahraničí, kde sa zasadzoval o rozchod s Čechmi a návrat Slovenska pod svätoštefanskú korunu (do Maďarska).
Štúdium.
Svoje gymnaziálne štúdiá absolvoval v Skalici, Ostrihome a Bratislave. Všade vynikal ako mimoriadne nadaný študent. V štúdiách pokračoval na teologickom inštitúte Pázmaneu vo Viedni, kde bol ako druhý Slovák v histórii promovaný Sub Auspiciis Imperatoris. Na znak uznania mimoriadnych študijných výsledkov mu panovník František Jozef I. daroval diamantový prsteň.
Poslancom uhorského snemu.
Po ukončení štúdia pôsobil ako kaplán v Modre, kde súčasne prednášal na učiteľskom ústave. Po preložení za kaplána do Bratislavy v roku 1904 sa zapojil do činnosti skupiny okolo Ferdinanda Jurigu. Pod pseudonymom Salesius bol stálym prispievateľom Katolíckych novín.
V roku 1906 úspešne kandidoval za pezinský okres do uhorského parlamentu vo farbách Slovenskej ľudovej strany. V rámci predvolebného boja vystúpil po boku Andreja Hlinku v Ružomberskom okrese na podporu kandidatúry Vavra Šrobára.
Cirkevná hierarchia sa snažila podľa hesla "nemôžeš slúžiť dvom pánom" zamedziť angažovaniu slovenských klerikov v politike. V čase súdnych procesov s Hlinkom i Jurigom sa Jehlička rozhodol vrátiť poslanecký mandát a nastúpiť na miesto profesora teologického inštitútu v Budapešti.
10. júla 1933 v Ženeve založil s Viktorom Dvorčákom politický orgán Slovenská rada.
Židovské múzeum v Prahe

Židovské múzeum v Prahe vzniklo roku 1906. Jeho účelom bolo zdokumentovať históriu, tradície a zvyky židovského obyvateľstva v Česku, predovšetkým kvôli práve prebiehajúcej asanácii pražského židovského geta a teda jeho nenávratného zániku. K ohromnému nárastu zbierok došlo počas 2. svetovej vojny, kedy nacisti zabavovali predmety nielen z českých a moravských židovských obcí, ale aj z ostatných okupovaných krajín, ktorých komunity boli systematicky decimované. Od 4. apríla 1950 bolo premenované na "Štátne židovské múzeum" a prevedené pod štát, ktorý s ním začal hospodáriť. Roku 1994 budovu navrátili Židovskej obci v Prahe a zbierky Federácii židovských obcí ČR, Židovské múzeum v Prahe sa stalo neštátnou inštitúciou a jeho riaditeľom sa stal Leo Pavlát.
V zbierkach múzea sa nachádzajú židovské cirkevné objekty, náboženské predmety, rukopisy, staré spisy, synagogiálne textílie a ďalšie predmety. Väčšina týchto exemplárov je z pozostalosti rodín, ktoré boli vyvraždené v šoa.
Židovské múzeum v súčasnosti spravuje päť synagóg: Maiselovu synagógu, Pinkasovu synagógu, Španielsku synagógu, Klausovú synagógu a Obradnú sieň pohrebného bratstva, Starý židovský cintorín a Židovský archív sídliaci v Smíchovskej synagóge.
Operácia Dragoon

Operácia Dragoon, pôvodne plánovaná ako operácia Anvil na leto 1943, bola spojenecká invázia v južnom Francúzsku 15. augusta 1944, bola súčasťou druhej svetovej vojny. Invázia bola uskutočnená pri mestách Cannes a Toulon.
Spojenecké sily.
Pozemnú časť operácie Dragoon uskutočnila 6.skupina armád pod velením generálporučíka Jacoba L. Deversa v maximálnej sile až 200 000 vojakov. Už na konci prvého dňa operácie sa vylodilo 60 000 vojakov a 6 700 vozidiel. Na podporu operácie bolo plánovaných 4 000 lietadiel a 900 lodí.
Nemecká obrana.
Veliteľom západného frontu bol generál poľný maršal Gerd von Rundstedt. Na juhu Francúzska bola rozmiestnená skupina armád G pod velením generálplukovníka Johannesa Blaskowitza.
Priebeh operácie.
Vylodenie bolo vedené proti postaveniam nemeckej 148. a 242 pešej divízie. Vďaka slabému nemeckému odporu sa operácia rýchlo rozvinula. Už koncom mesiaca boli dobyté mestá Marseille a Toulon. 30. augusta bolo dobyté aj Nice. V polovici septembra sa I. zbor spojil s 3. americkou armádou (George S. Patton) postupujúcou zo severu. Nemecké sily v počte cez 85 000 vojakov v juhozápadnej časti Francúzska tým zostali odrezané. Operácia sa oficiálne skončila 15. septembra 1944. Do zajatia padlo 79 000 nemeckých vojakov pri stratách 14 000 spojeneckých vojakov.
Samsung U900

Samsung U900 "Soul" je hi-end model mobilného telefónu od spoločnosti Samsung. Obsahuje 5 megapixelový digitálny fotoaparát, displej s rozlíšením 240x320 bodov s podporou zobrazenia 16,7 milióna farieb a nové ovládanie pomocou zvláštneho dotykového displeja s premenlivými dotykovými tlačidlami. Uvedený bol v roku 2008.
Snowy White

Snowy White (* 3. marec 1948, Barnstaple, Devon, Anglicko, Spojené kráľovstvo), vlastným menom Terence Charles White, je britský rockový gitarista. Je známy ako člen skupiny Thin Lizzy (r. 1979 až 1981) a ako sprievodný gitarista kapely Pink Floyd (1977 – 1980). Od roku 1990 sprevádza na koncertoch a podieľa sa na nahrávkach albumov bývalého člena skupiny Pink Floyd, Rogera Watersa. 
Whitova skladba „Bird of Paradise“ z jeho debutového albumu "White Flames" (1983) sa dostala do britskej hitparády "Top 10".
Život.
White vyrastal na britskom ostrove Wight. Prvú gitaru dostal od rodičov ako desaťročný. Hrať sa učil sám (je samouk). V roku 1965 sa presťahoval do Štokholmu, kde strávil viac ako rok hraním v triu The Train. O tri roky neskôr si kúpil gitaru Gibson Les Paul. V roku 1970 si našiel prácu štúdiového hudobníka v Londýne. V tomto čase sa zoznámil s Petrom Greenom.
Snowyho Whita odporučil skupine Pink Floyd bývalý manažér speváčky Kate Bush, Hilary Walker. Skupina potrebovala sprievodného gitaristu na pripravované turné "In the Flesh" (k albumu "Animals" z roku 1977). White v tejto dobe spolupracoval aj na nahrávke gitarového sóla, ktoré pôvodne malo spájať dve časti skladby „Pigs on the Wing“ k tomuto albumu. Skladba v tejto verzii vyšla neskôr na špeciálnej kazete systému 8-track. Na koncertnom turné White, okrem gitarového sprievodu, hral na basgitaru na začiatku skladby „Sheep“, tiež si zahral aj gitarové sóla v piesni „Have a Cigar“ a v 13. parte kompozície „Shine On You Crazy Diamond“. 
Snowy White sa podieľal aj ako gitarista pri nahrávaní sólového projektu "Wet Dream" (1978) klávesistu skupiny Pink Floyd Ricka Wrighta.
Po tom ako Snowyho videl gitarista skupiny Scott Gorham na vystúpení "In the Flesh" v New Yorku stal sa White v roku 1979 členom skupiny Thin Lizzy. V období príprav floydovských koncertov "The Wall" skupina Thin Lizzy nahrávala albumy "Chinatown" a "Renegade", preto bol Snowy White gitaristom sprievodnej koncertnej zostavy iba na vystúpeniach v roku 1980.
K spolupráci so skupinou Pink Floyd sa Snowy White vrátil v roku 1990, kedy ho Roger Waters, pozval na berlínsky koncert "The Wall", ktorý sa konal pri príležitosti pádu berlínskeho múru. 
V prvej polovici 90. rokov spolupracoval Snowy White aj s Davidom Gilmourom, ktorý hosťoval na Whitovom albume "Highway to the Sun" z roku 1994. White v tomto čase hral aj s Chrisom Reom a Gary Moorom. Na Whitovej kompilácii "Goldtop: Groups &amp; Sessions" (1996) vyšla prvýkrát na CD aj kompletná verzia piesne „Pigs on the Wing“ od Pink Floyd s Whitovým gitarovým sólom.
Sólové albumy vydáva Snowy White od roku 1983. Od polovice 90. rokov ich nahráva so svojou kapelou The White Flames.
Na prelome tisícročia hral White znovu s Rogerom Watersom. Zúčastnil sa ako sólový gitarista jeho turné "" (1999 – 2002). Ďalšia jeho spolupráca s Watersom pokračovala v rokoch 2006 – 2008 počas turné "The Dark Side of the Moon Live".
Valinor

Valinor je ríša Valarov v Tolkienovom fiktívnom svete. Nachádza sa v Amane, najzápadnejšej zo všetkých zemí. Nazýva sa aj Krajina neumierajúcich, pretože ju obývajú Valari, Maiari a tri rody elfov: Vanyar, Noldor a Teleri. V Druhom veku závideli ľudia z Númenoru obyvateľom Valinoru nesmrteľnosť a namýšľali si, že si ju môžu od nich vybojovať, ale neuspeli.
Vznik.
Valari sa odsťahovali do Amanu zo Stredozeme, keď nepriateľ Melkor zničil ich prvé sídlo a ukončil Jar Ardy. Na východných, južných a severných hraniciach Amanu vztýčili Valari vysoké pohorie Pelóri, aby sa tak zabezpečili proti akémukoľvek Melkorovmu útoku.
Sídla Valarov vo Valinore.
Najmocnejší z Valarov, Manwë a Varda, sídlili na najvyššej hore Taniqetil. Za hradbami pohoria Pelóri sa nachádzala nádherná, požehnaná krajina, s lesmi, vodami a poľami. Na východe krajiny bol vybudovaný Valimar, mesto Valarov a Maiarov. Pred jeho bránami stál pahorok Ezellohar, na ktorom vyrástli mocou Yavanny Dva stromy Valinoru, strieborný Telperion a zlatý Laurelin. Yavanna sídlila na juh odtiaľ, na svojich rozsiahlych pastvinách. Ešte ďalej, na úpätí Pelóri, stáli kováčne Aulëho, jej manžela. Severnejšie rástli lesy Valu Oromëho. 
V západnej časti ostrova sa nachádzali záhrady Lórienu, domov Irma, a jazero Lórellin, ktoré malo ostrov, kde bývala Irmova manželka Estë. Ďalej na západ stáli siene Valu Náma, Mandos, kde sa neskôr zhromažďovali mŕtvi elfovia. Spolu s Námom tam bývala aj jeho manželka Vairë. Najzápadnejšie zo všetkých Valarov sídlila Nienna, osamelá a smutná.
Chevra kadiša

Chevra kadiša (aram. חברה קדישא, dosl. Svätá spoločnosť), dlhšie Chevra kadiša de-gomlej chasadim (aram. חברה קדישא דגומלי חסדים, dosl. Svätá spoločnosť vykonávateľov skutkov milosrdenstva) je židovské pohrebné bratstvo. Jeho členovia bez nároku na odmenu zabezpečujú všetky rituálne a organizačné záležitosti súvisiace s židovským umieraním a pohrebom. Členstvo v ňom sa považuje za veľkú česť.
O určitej forme pohrebného bratstva sa hovorí už v babylónskom Talmude (Moed katan 27b). Pohrebné bratstvá organizované na základe stanov začali v Európe vznikať v 16. storočí. Pražská chevra kadiša bola založená roku 1564, pri jej zrode stál pražský rabín Eli’ezer Aškenazi. Konečnú podobu stanov určil rabi Löw. Tieto stanovy potom prevzala väčšina pohrebných bratstiev v aškenázskej Európe.
Úlohy.
Medzi najdôležitejšie úlohy chevry kadiše patrí návšteva pri lôžku umierajúceho. Aspoň desať židovských mužov (minjan) recituje pri umierajúcom modlitbu Šma Jisra’el. Po smrti chevra kadiša zabezpečuje organizáciu pohrebu a rituálne očistenie tela na cintoríne (tahara). Očistené telo členovia bratstva oblečú do ľanového plátna a natrhnutého modlitebného šálu (talit). Kráčajú tiež v čele sprievodu k hrobu. Po pohrebe sa musia členovia sami rituálne očistiť. Medzi ich ďalšie povinnosti patrí navštevovanie pozostalých počas siedmich dní intenzívneho trúchlenia.
Sami Hyypiä

Sami Hyypiä (* 7. október 1973, Porvoo, Fínsko) je bývalý fínsky profesionálny futbalový obranca. Svoju kariéru začal v roku 1992 klube MyPa. Po troch sezónach prestúpil do holandského Willem II. V roku 1999 prestúpil do anglického prvoligového klubu Liverpool za 2,6 milióna libier. V klube strávil desať rokov a vyhral dvakrát anglický ligový pohár, FA cup. Jeho najväčší úspech v drese Liverpool FC je víťazstvo v Lige majstrov v roku 2005. Tiež vyhral v roku 2001 pohár UEFA. Počas desiatich rokoch v Liverpoole odohral v lige 464 zápasov v ktorých zaznamenal 35 gólov. V roku 2009 prestúpil do nemeckého klubu Bayer Leverkusen. 
Reprezentácia.
Sami Hyypiä debutoval v reprezentácii 7. novembra 1997 v zápase proti Tunisku. Je len tretí hráč v histórii, ktorý prekonal hranicu 90 zápasov za fínsky národný tím.
Ľuboš Zeman

Ľuboš Zeman (* 2. jún 1949) je slovenský básnik, textár, novinár a publicista. Ako textár napísal približne 500 textov k piesňam spevákom alebo hudobným skupinám napr. Karol Duchoň, Robo Grigorov, Vašo Patejdl, Ján Greguš,Taktici, Elán, AC+ a ďalším.
Stručný životopis.
V roku 1966 na gymnáziu Ľuboš Zeman hral na bicie nástroje v školskej kapele Monzún. V období štúdia na gymnáziu začal písať slovenské texty k slovenským cover verziám skladieb zahraničných skupín ako boli napríklad The Animals, či The Beatles, písal hudobné recenzie do novín ako napr. "Smena", "Pravda", do "Hudobného života" a do ďalších novín, či časopisov.
V roku 1969 začal Ľuboš Zeman pracovať v Slovenskom rozhlase, kde bol zamestnaný tridsaťšesť rokov. Neskôr absolvoval Filozofickú fakultu Univerzity Komenského v Bratislave, ktorú v roku 1983 s doktorantským titulom ukončil. V roku 1975 bola pieseň „Čardáš dvoch sŕdc“, ktorú Ľuboš Zeman otextoval, hudbu k nej zložil Peter Hanzely a naspieval ju spevák Karol Duchoň úspešnou na festivale v Tokiu. Na súťaži bol prítomný spolu s Karolom Duchoňom ako jeden z autorov, Peter Hanzely sa zúčastniť nemohol, lebo mal v tomto období do nesocialistických krajín zákaz vycestovania.. V roku 1971 bol na album nahraný jeho prvý text, pieseň „V storočnej aleji“. Túto oficiálne prvú slovenskú soulovú pieseň naspieval Ľuboš Novotný a hudbu k nej zložil Ladislav Gerhardt. 
V roku 1985 sa Ľuboš Zeman v rozhlase stal vedúcim v redakcii populárnej hudby. Do roku 2005 robil riaditeľa marketingu Slovenského rozhlasu. V roku 2005 sa stal výkonným riaditeľom súkromnej reklamnej televízie TVA, bol je tiež producentom. Od marca 2006 bol členom Rozhlasovej rady Slovenského rozhlasu. Do 29. októbra 2007 tu pôsobil ako druhý podpredseda. 
Ako porotca alebo rozhodca pôsobil Ľuboš Zeman v rôznych súťažiach alebo komisiách.
Ocenenia (výber).
9 zlatých, strieborných a bronzových lýr , rôzne zahraničné ocenenia
Dielo.
Texty piesní.
Viac v článku Zoznam piesní s textami Ľuboša Zemana
Dzenzur

Dzenzur () alebo Dzenzurskij () je v súčasnosti neaktívny stratovulkán, nachádzajúci sa vo východnej časti polostrova Kamčatka, asi 30 km severovýchodne od Koriackej sopky a 10 km západne od Županovského vulkánu. Svahy vulkánu sú silne erodované, jeho vek sa odhaduje na pleistocén, no niektoré lávové prúdy (prevažne na severovýchodnej strane sopky) sú mladšieho veku - holocénne. V súčasnosti sú jediným prejavom aktivity fumaroly.
Thomaz Bellucci

Thomaz Bellucci (* 30. december 1987, Tiete, Brazília) je súčasný brazílsky profesionálny tenista.
Zoznam piesní s textami Ľuboša Zemana

Tento zoznam piesní je zoznamom piesňovej tvorby s piesňovými textami textára a básnika Ľuboša Zemana.
Zoznam.
poz. - pieseň - interpret, hudobná skupina - (autor hudby piesne-h:) - rok
(/h: ) - doteraz nezistený autor hudby
Interpret - je uvedený pôvodný (na prvom mieste) alebo najvýznamnejší alebo najznámejší interpret danej piesne. To znamená, že menej známi interpreti nie sú uvedení.
Ž.
Pozn. Upravený text piesne „V dolinách“ sa pokúšal bez súhlasu autora interpretovať spevák Ivan Tásler, text bez súhlasu autora upravil Vlado Krausz. Piesňový text je autorské dielo, to znamená že rovnako ako hudobná skladba podlieha autorským právam. S pôvodným textom naspievali túto pieseň napr: Kuly z Desmodu, Martin Jakubec, Ján Hruška a iní.
Eduardo Schwank

Eduardo Schwank (* 23. apríl 1986, Rosario, Argentína) je súčasný argentínsky profesionálny tenista.
Jérémy Chardy

Jérémy Chardy (* 12. február 1987, Pau, Francúzsko) je súčasný francúzsky profesionálny tenista. Počas svojej kariéry Chardy vyhral 1 turnaj ATP v dvojhre a 1 vo štvorhre.
Županovskij

Županovskij () je masívny, 2 958 m vysoký stratovulkán, nachádzajúci sa vo východnej časti polostrova Kamčatka, približne 10 km západne od masívu sopky Dzenzur. Komplex pozostáva zo štyroch prekrývajúcich sa stratovulkánov vybudovaných nad pliocénno-pleistocénnou kalderou. Tri z týchto stratovulkánov sú pleistocénneho veku, štvrtý je holocénny a je centrom všetkých erupcií komplexu.
Erupcie komplexu v holocéne sa rozdeľujú do dvoch väčších etáp, prvá prebehla pred 9 000 až 7 000 rokmi, druhá pred cca 900 rokmi. Erupcie boli prevažne slabé, až stredne silné, sprevádzané produkciou pyroklastických prúdov. Historicky zaznamenané erupcie, ktorých bolo sedem (v rokoch 1776, 1882, 1925, 1929, 1940, 1956, 1959), mali rovnako slabší charakter.
Bojkot

Bojkot je nátlakový prostriedok používaný v hospodárskom a politickom boji v snahe presadiť svoje požiadavky, prípadne izolovať protivníka formou odmietania hospodárskych alebo spoločenských stykov. Pomenovaný podľa Charlesa Boycotta, anglického správcu v Írsku.
Rižská gubernia

Rižská gubernia () bola jedna z gubernií Ruského impéria v rokoch 1713 - 1783 zriadená na základe nariadenia Petra I. na území zaniknutej Smolenskej gubernie a dnešných území Lotyšska a Estónska. Hlavným mestom gubernie bola Riga.
V období od 3. júna 1783 do 12. decembra 1796 bolo na území gubernie zriadené Rižské miestodržiteľstvo. Potom sa gubernia stala súčasťou Livónskej gubernie a zanikla.
Bakuská gubernia

Bakuská gubernia () bola jedna z gubernií Ruského impéria v rokoch 1859 - 1920, ktorá sa nachádzala na západnom pobreží Kaspického mora. Gubernia vznikla vydelením z územia Šemachinskej gubernie a delila sa na 6 okresov. Hlavným mestom gubernie bolo Baku.
Benjamin McKenzie

Benjamin McKenzie, vl. menom Benjamin McKenzie Shenkkan (* 12. september 1978, Austin, Texas, Spojené štáty) je americký herec a producent známy rolou Ryana Atwooda v seriáli O.C. California. 
Narodil sa a vyrastal v Texase. Hrať začal počas štúdia na univerzite, kvôli tomu sa presťahoval do Los Angeles. Už pred O.C. sa objavil v niekoľkých malých roliach, ale známejším sa stal až práve vďaka tomuto seriálu.
Maiselova synagóga

Maiselova synagóga je synagóga v Prahe, na Maiselovej ulici, ktorú založil prímas židovskej obce Mordechaj Maisel ako rodinnú synagógu v roku 1590. Potom, ako financoval Vysokú synagógu (1564, spoločne so Židovskou radnicou) vystaval túto synagógu pre seba. Požiar v roku 1689 synagógu značne poškodil, následne však bola zrekonštruovaná. Posledná rekonštrukcia pochádza zo začiatku 19. storočia. V súčasnosti je súčasťou Židovského múzea. Vnútri sa nachádza expozícia o dejinách Židov v Čechách a na Morave.
Treblinka

Treblinka je malá dedina v severovýchodnom Poľsku. Tvorí súčasť gminy Małkinia Górna v powiate ostrowski. Žije tu 350 obyvateľov. Obec leží blízko rieky Západný Bug.
Smutne ju preslávil vyhladzovací tábor s rovnakým názvom, v ktorom počas nacistickej okupácie Poľska našlo smrť takmer 900 tisíc ľudí. Je jedným zo symbolov holokaustu. Tábor v Treblinke bol prvý vyhladzovací tábor, kde došlo k vzbure väzňov proti strážcom z jednotiek SS, 2. augusta 1943.
Vejer

Vejer je názov vulkanického komplexu, nachádzajúceho sa vo východnej časti polostrova Kamčatka na brehoch rieky Levaja Avača, asi 60 km severne od Petropavlovska-Kamčatského. Komplex je tvorený niekoľkými troskovými kužeľmi a lávovými prúdmi bazaltového až andezitového zloženia, ktoré prekrývajú riečne nánosy. Vek lávových prúdov bol stanovený na rok 390 (± 75 rokov).
Vedran Ćorluka

Vedran Ćorluka (* 5. február 1986, Derventa, BaH) je chorvátsky futbalista, ktorý hrá za chorvátsku reprezentáciu. 
Futbal začal hrať v ôsmich za žiakov Dinama Zagreb. Tam hral aj za profesionálov až do roku 2004, keď bol poslaný do Interu Zaprešić na hosťovanie. Zaprešiću pomohol do druhej ligy. V chorvátskej U-21 pôsobil krátko, no druhú šancu mu dal v A-čku tréner Slaven Bilić. Medzi seniormi odohral prvé dva zápasy s Andorrou (7:0) a s Anglickom (2:0). 
Ćorluka je vysoký 192 cm. Počas sústredenia s Anglickom ho tréner Branko Ivanković dal do útoku, ale ofenzíva Ćorlukovi nesedela. Po exhibičnom zápase s Anglickom oňho prejavili záujem popredné európske kluby na čele s milánskym AC, ktorý za mladý talent ponúkal 10 miliónov eur. Po dvoch rokoch si Ćorluka vybral nakoniec londýnsky Tottenham. AC Miláno v roku 2007 oňho stratilo záujem a kúpilo Tudora. V tom roku podpísal Ćorluka definitívnu zmluvu s "Tottenhamom", ktorá je platná od roku 2008. Podpisom sklamal prívržencov Manchester City, v ktorom pôsobil rok. Prestup Ćorluku potvrdil aj Zdravko Mamić.V zime 2012 prestúpil Ćorluka do Bayernu Leverkusen.
Externé odkazy.
Nogometni-magazin:štatistika
Taffirel

Taffirel je slovenská stolná RPG hra na motív počítačových hier série The Elder Scrolls.
Hra má prepracované pravidlá v oblastiach boja, systému remesiel a mágie. Ponúka hráčovi na výber 10 základných rás a povolanie je riešené systémom skillov. Samotná hra Taffirel je zameraná viac na dobrodružstvo jednotlivých postáv vo veľkom hernom svete ako na dobrodružstvo družiny. Hra ponúka pre hráčov veľké množstvo možností, takisto aj pre PJa ("Pán Jaskyne", vodca hry).
Robert Green

Robert Green (* 18. január 1980, Chertsey, Spojené kráľovstvo) je anglický reprezentačný futbalový brankár. Profesionálnu kariéru začal v roku 1999 v klube Norwich City. Tam odohral 223 zápasov a v roku 2006 prestúpil do West Hamu United.
Močiar

Močiar (iné názvy: močarina, močarisko, nespisovne "bažina") je územie presiaknuté vodou, na ktorom rastú charakteristické rastliny - tzv. močiarne rastliny. Je to zvláštny druh sladkovodných mokradí, ktoré predstavujú habitat s vyšším obsahom vodnatých rašelinných častíc. Niektoré druhy močiarov sú zásobené iba pomocou dažďových zrážok, čo má za následok ich nižšie pH a vznik kyslej rašeliny. Druhá skupina je zásobená zrážkami a aj tečúcou vodou, čo vedie ku vzniku neutrálneho prostredia.
Charakteristickým znakom močiarov je pomalý prietok vody, ktorý je často ešte viacej spomaľovaný rastúcou vegetáciou. Vznikajú v rovinných oblastiach, kde je spádová krivka vodných tokov veľmi malá až nulová.
Woodward’s

Woodward's bol názov siete obchodných domov v Kanade, ktorá pôsobila v provinciách Alberta a Britská Kolumbia vyše sto rokov, kým nebola odkúpená Spoločnosťou Hudsonovho zálivu (HBC).
Charles Woodward otvoril prvý obchod nesúci jeho meno v roku 1892 vo Vancouveri na rohu ulíc Main Street a Georgia Street. 12. decembra 1902 bola založená spoločnosť Woodward Department Stores Ltd. a bol otvorený nový obchod na rohu Hastings Street a Abbott Street. V roku 1926 bol otvorený obchod v Edmontone a koncom 40. rokov 20. storočia začala spoločnosť otvárať značný počet nových obchodov v obidvoch provinciách. Po finančných ťažkostiach bol Woodward's v roku 1993 predaný Spoločnosti Hudsonovho zálivu.
Woodward's bol po vačšinu 20. storočia hlavnou sieťou obchodných domov najmä na juhozápade Britskej Kolumbie.
Jozef Plachý

Jozef Plachý (* 28. február 1949, Košice) je bývalý slovenský atlét, bežec na stredných tratiach, deväťnásobný majster Česko-Slovenska v behu na 800 metrov a dvojnásobný majster Česko-Slovenska v behu na 1500 metrov, účastník štyroch letných olympijských hier v rokoch 1968, 1972, 1976 a 1980.
Jeho česko-slovenský rekord v behu na 800 metrov z interkontinentálneho stretnutia Amerika-Európa v roku 1969 1:45,4 min. bol až do júna 2008 platným slovenským národným rekordom. 
Po ukončení pretekárskej kariéry v roku 1982 pôsobil ako reprezentačný tréner Česko-Slovenska v ľahkej atletike, kde trénoval mužov - bežcov. Trénerskej činnosti sa venuje dodnes ako tréner mládeže.
Kostakan

Kostakan môže byť:
Nokia N95

Nokia N95 (Nokia N95-1, interne známy ako RM-159) je mobilný telefón smartphone od spoločnosti Nokia. Prístroj patrí do multimediálnej rady Nseries. Telefón používa operačný systém Symbian OS tretej generácie Feature pack 1 na platforme S60. Telefón bol prvýkrát predstavený v septembri 2006 a predávať sa začal na konci apríla 2007.
Kostakan (sopka)

Kostakan je názov v súčasnosti neaktívneho vulkanického poľa tvoreného reťazou troskových kužeľov, nachádzajúceho sa vo východnej časti polostrova Kamčatka pri rovnomennom jazere, asi 5 km južne stratovulkánu Bakening a západne od brehov rieky Srednaja Avača. V horninovom zložení komplexu prevládajú bazalty a jeho vek sa odhaduje na koniec pleistocénu až holocén. Najmladším členom komplexu je maar, nachádzajúci sa iba 2 km južne od brehov jazera Kostakan, ktorý naposledy eruptoval pred 1 200 až 600 rokmi.
Belluno

Belluno (, , ) je mesto v Taliansku v regióne Benátsko. Je sídlom diecézneho biskupa diecézy Belluno-Feltre. V meste pôsobil aj Albino Luciani, neskorší pápež Ján Pavol I.
Mestské časti.
Antole, Bes, Bolzano Bellunese, Caleipo-Sossai, Castion, Castoi, Cavessago, Cet, Chiesurazza, Cirvoi, Col di Piana, Col di Salce, Collungo, Cusighe, Faverga, Fiammoi, Giamosa, Giazzoi, Levego, Madeago, Miér, Nevegal, Orzes, Pedeserva, Pra de Luni, Rivamaor, Safforze, Sala, Salce, San Pietro in Campo, Sargnano, Sopracroda, Sois, Sossai, Tassei, Tisoi, Vignole, Visome.
Monte Carlo

Monte Carlo (okcitánsky: "Montcarles", monegasky: "Monte-Carlu") je najznámejšia a najbohatšia zo štyroch častí Monackého kniežatstva. Niekedy je mylne považovaná za hlavné mesto Monackého kniežatstva, ktoré v skutočnosti nemá žiadne hlavné mesto. Monte Carlo je známe množstvom kasín, bohatých ľudí a prepychu. Je tu cca 3 000 trvalých občanov. Do časti Monte Carlo nepatrí len samotné mesto, ale aj aglomerácie Saint Michel, Saint Roman/Tenao a plážová komunita Larvotto. Mesto hraničí s francúzskym mestom Beausoleil.
Pôvod názvu.
Monte Carlo zdedilo názov (pochádzajúci z taliančiny) po princovi Karlovi III. Monackom a názov v preklade znamená "Karlova hora". Názov sa používa od 1. júla 1866.
Podujatia.
V Monte Carle sa nachádza aj väčšia časť svetoznámeho okruhu Formuly 1 Circuit de Monaco. Konajú sa tu súťaže v hraní pokeru EPT, rôzne športové podujatia a módne prehliadky.
Bakening

Bakening (alebo Bakenin) je masívny, vysoký, v súčasnosti neaktívny stratovulkán, nachádzajúci sa na polostrove Kamčatka, asi severozápadne od mesta Petropavlovsk-Kamčatskij. Vek prevažne andezitového vulkánu sa odhaduje na pleistocén, sopečná aktivita sa však odohrávala aj v holocéne. Pozostatkami sú dacitové lávové dómy pri severovýchodnom úpätí sopky, ktorých vek sa odhaduje na 9 000 až 10 000 rokov a menšia kaldera podkovovitého tvaru na juhozápadnom svahu s vekom odhadnutým na 8 000 až 8 500 rokov. Najmladší vulkanický produkt je menší troskový kužeľ na západnom úpätí, ktorý vznikol pred 2 500 rokmi.
Obi-Wan Kenobi

Obi-Wan Kenobi (57 BBY - 0 ABY) je fiktívna postava zo sveta Hviezdnych vojen. Bol učeň (padawan) Qui Gon Jina. Neskôr sa stal rytierom a majstrom Jedi a generálom, v druhom a treťom dieli bol učiteľom Anakina Skywalkera. Obi-wan patril medzi najlepších rytierov Jedi, skvele ovládal boj so svetelným mečom a vedel používať rozum. Vo štvrtom dieli učil Luka Skywalkera. V druhom súboji s Darthom Vaderom sa nechal zabiť aby mohol pomôcť Lukovi v tréningu (bol niečo ako duch).
C-3PO

C-3PO je filmová postava zo sveta Hviezdnych vojen. Je to robot, ktorého zložil Anakin Skywalker ako 10 ročný. C-3PO je protokolový droid vytvorený preto, aby slúžil ľuďom. Ovláda plynule „viac než 6 miliónov foriem komunikácie.“ C-3PO sa väčšinu deja pohybuje spoločne s droidom R2-D2, malým pípajúcim multifunkčným droidom. Po tom, ako Anakin Skywalker prešiel na temnú stranu sily, ho Obi-Wan Kenobi aj s R2-D2 zveril kapitánovi Antilesovi.
François Beauchemin

François Beauchemin (4. jún 1980, Sorel-Tracy, Quebec, Kanada) je bývalý kanadský hokejový obranca. 
Klubový hokej.
Bol draftovaný Montrealom v roku 1998 zo 75. pozície. Do prvého tímu Montrealu sa dostal až v sezóne 2002/03, ale iba na 1 zápas. septembra 2004/05 prestúpil do tímu Columbus Blue Jackets, kde však odohral iba 11 zápasov. 15. novembra 2005 bol vymenený do klubu Anaheim Mighty Ducks za T. Wrighta a S. Fedorova a 5. kola v drafte 2006. V sezóne 2006/07 s Anaheimom vyhral Stanley Cup. 6. júla 2009 podpísal 3-ročný kontrakt s tímom Toronto Maple Leafs.
Ryan Carter

Ryan Carter (* 3. august 1983, White Bear Lake, Minnesota) je bývalý americký hokejový útočník. V National Hockey League (NHL) odohral takmer 500 zápasov v drese Anaheim Ducks, Carolina Hurricanes, Florida Panthers, New Jersey Devils a Minnesota Wild.
Carter vyhral v roku 2007 Stanleyho pohár v drese Anaheim Ducks.
Quasi

Quasi bol bratislavský sci-fi klub založený v roku 1990 na pôde vtedajšieho Astronomického úseku PKO. Neskôr sa schádzal v priestoroch knižnice v bratislavskej Petržalke. 
Klub vydal cca dvadsať čísel fanzinu Istrozin.
Najvýraznejšou osobnosťou klubu bol novinár Ing. Jozef Svitek, ktorý spolu s Mgr. Milošom Ferkom PhD. napísal dejiny slovenskej vedecko-fantastickej literatúry a RNDr. Marek Michlík, ktorý zabezpečoval vydávanie Istrozinu. 
Po roku 2000 klub postupným samovoľným vývojom ukončil činnosť. Viacero členov prešlo do sci-fi klubu Planéta opíc a zúčastňovalo sa na vydávaní časopisu Fantázia (časopis).
Planéta opíc (klub)

Planéta opíc je jeden z najvýznamnejších slovenských sci-fi klubov. 
Vznikol v roku 1997 ako redakčná rada časopisu Fantázia. Zároveň vydáva fanzinový občasník Oppo Scifiens, spolupracuje na organizácii Istroconov, zorganizoval niekoľko workshopov a prilákal niekoľko nových autorov fantastiky, spolupodieľa sa na hodnotení Ceny Karla Čapka a organizuje literárnu súťaž začínajúcich sci-fi autorov Opica. 
Medzi autorov, ktorí sú členmi klubu patrí viacero hviezd slovenskej vedeckej fantastiky ale i radových členov fandomu: Alexandra Pavelková, Zuzka Minichová, Viliam Búr, Daniel Šmihula, Anton Stiffel, Ivan Aľakša, Štefan Huslica, Michal Jedinák, Miloš Ferko, Martin Králik a ďalší.
NHL (rozlišovacia stránka)

NHL môže byť:
Spoločenstvo Tolkiena

Spoločenstvo Tolkiena, združenie fantastiky je občianske združenie záujemcov o fantasy literatúru a dielo J. R. R. Tolkiena.
Vzniklo v roku 2002 a združuje predovšetkým mladých ľudí z Bratislavy a okolia. Okrem literatúry sa jeho členovia venujú aj tzv. larpom a historickému šermu. Od roku 2006 zorganizovalo Spoločenstvo Tolkiena desať ročníkov festivalu Slavcon. 
Medzi pravidelné aktivity združenia patrí organizácia Tolkien Reading day a Tolkien birthday toast stretnutí určených pre verejnosť.
Združenie v minulosti vydávalo nepravidelný fanzin Athelas.
Azovská gubernia

Azovská gubernia () bola jedna z gubernií Ruského impéria v rokoch 1708 - 1725 a 1775 - 1783. Bola jednou z 8 gubernií, ktoré vznikli na základe nariadenia Petra I. dňa 18. decembra 1708. Od roku 1725, keď sa stala korisťou Osmanskej ríše, bola premenovaná na Voronežskú guberniu; od roku 1775 nosila svoj pôvodný názov. O 8 rokov neskôr (1783) sa zlúčila s Novoruskou guberniou a vytvorila Jekaterinoslavské miestodržiteľstvo.
Prince of Wales Trophy

Prince of Wales Trophy je trofej, ktorá sa udeľuje v Národnej hokejovej lige tímu, ktorý vyhrá finále východnej konferencie (predtým Walesova konferencia) v play-off. Prvýkrát sa odozdávala v roku 1924, čo ju radí po Stanleyho pohári na pozíciu najstaršej trofeje v NHL.
Rovnako ako pri Clarence S. Campbell Bowl sa traduje, že ak sa kapitán víťazného tímu dotkne trofeje, tak sa preruší úspech a vo finále o Stanleyho pohár jeho klub prehrá.
Zoznam historických článkov/Ľ

Tento index bol automaticky vygenerovaný podľa tejto . Obsahuje 76 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ľa.
Ľadová dobaĽadová doba (časť štvrtohôr)Ľadová doba (veľká)Ľavobrežná Ukrajina
ľu.
Ľuba Ballová-KrálikováĽubečský zjazdĽubomír LiptákĽubomíra KaminskáĽuboš TrubíniĽubovniansky hradĽudmila (svätica)Ľudová komúnaĽudová latinčinaĽudové milícieĽudovít BalášĽudovít BaťánĽudovít BazovskýĽudovít Benický (politik)Ľudovít BoronkaiĽudovít DidiĽudovít DobríkĽudovít Ferdinand FrancúzskyĽudovít Filip OrleánskyĽudovít Francúzsky (1661 – 1711)Ľudovít Francúzsky (1682 – 1712)Ľudovít GreinerĽudovít HaanĽudovít HaraksimĽudovít HolotíkĽudovít I. (Bavorsko)Ľudovít I. (Uhorsko)Ľudovít I. PobožnýĽudovít II. (Bavorsko)Ľudovít II. (Francúzsko)Ľudovít II. (Uhorsko)Ľudovít II. (Východofranská ríša)Ľudovít III. (Francúzsko)Ľudovít IV. (Francúzsko)Ľudovít IV. (Svätá rímska ríša)Ľudovít IV. (Východofranská ríša)Ľudovít IX. (Francúzsko)Ľudovít KleschtĽudovít KošutĽudovít KováčikĽudovít KukorelliĽudovít Ladislav ŽambokrétyĽudovít LeustachĽudovít MočáriĽudovít Napoleon BonaparteĽudovít OkánikĽudovít Ondrej KirkaiĽudovít ÓdorĽudovít PetránskyĽudovít RauchĽudovít Šimko (1859)Ľudovít ŠolcĽudovít ŠuškaĽudovít V. (Francúzsko)Ľudovít VargaĽudovít VeselýĽudovít VI. (Francúzsko)Ľudovít VII. (Francúzsko)Ľudovít VIII. (Francúzsko)Ľudovít Vladimír RiznerĽudovít WagnerĽudovít X. (Francúzsko)Ľudovít XI.Ľudovít XII.Ľudovít XIII.Ľudovít XIV.Ľudovít XV.Ľudovít XVI.Ľudovít XVII.Ľudovít XVIII.Ľupčiansky hrad
ľv.
Ľvovsko-sandomierzská ofenzíva
Zoznam historických článkov/Q

Tento index bol automaticky vygenerovaný podľa tejto . Obsahuje 16 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
qo.
Qobustan (chránená oblasť)
qu.
Quadruplealliance (1813)Quido BausnernQuietusQuintillusQuintus Claudius QuadrigariusQuintus CornificiusQuintus Curtius RufusQuintus EnniusQuintus Fabius PictorQuintus Lutatius CatulusQuintus NoviusQuintus Remmius PalaemonQuintus Serenus SammonicusQuintus TrabeaQuisling
Zoznam historických článkov/Š

Tento index bol automaticky vygenerovaný podľa tejto . Obsahuje 162 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ša.
Šabakov kameňŠahrvarázŠachinšachŠachtový hrobŠaktiŠalamún (biblická postava)Šalamún (Uhorsko)Šaľa 1Šaľa 2ŠamanizmusŠang (dynastia)Šanghajský masaker
šá.
ŠánidarŠápúr I.Šápúr II.Šápúr III.Šárecké hradiskoŠášov (hrad)
še.
Šebeš (hrad)ŠekŠesťdňová vojnaŠesťmestie
ši.
Šiesta križiacka výpravaŠimon ČaplovičŠimon PeresŠimon z KézyŠimoniovciŠimonosecká mierová zmluvaŠinigamiŠirvánšáhŠiva
šk.
Škandinávska menová úniaŠkola v SalerneŠkorpión I.Škótske kráľovstvoŠkrip
šľ.
Šľachta
šo.
ŠoldovŠoltýsŠomodská župa (Uhorsko)Šomoška (hrad)Šopronská župaŠopronský snem
šó.
ŠógunŠógunát Ašikaga
šp.
Španielska chrípkaŠpanielska občianska vojna (1936)Španielska revolúciaŠpanielska vojna za nezávislosťŠpanielske impériumŠpanielske NizozemskoŠpanielsko-americká vojnaŠpinavá vojnaŠpionáž
št.
ŠtatistikaŠtádium (dĺžková miera)Štát Buenos AiresŠtát Slovincov, Chorvátov a SrbovŠtátna bezpečnosťŠtátna cesta (Slovensko)Štátna duma Ruskej ríšeŠtátna rada (Rumunsko)Štátny prevrat v Bulharsku (1886)Štátny prevrat v Bulharsku (1934)Štátny prevrat v Bulharsku (1944)Štátny znak Sovietskeho zväzuŠtefan (Anglicko)Štefan AdamovičŠtefan Ambrózy-MigazziŠtefan Andráši (generál)Štefan Atila BrezányŠtefan BačkorŠtefan BátoriŠtefan BočkaiŠtefan BrenčičŠtefan ButkovičŠtefan CiskoŠtefan ČániŠtefan ČelkoŠtefan DarvašŠtefan DávidŠtefan DoboŠtefan DušanŠtefan FarbakyŠtefan GéciŠtefan HanusŠtefan HatvaniŠtefan I. (Uhorsko)Štefan II. (Uhorsko)Štefan II. (zvolený pápež)Štefan II. DrugetŠtefan III. (pápež)Štefan III. (Uhorsko)Štefan IlešháziŠtefan IV. (Uhorsko)Štefan IV. DrugetŠtefan JanšákŠtefan JastrabíkŠtefan KalickýŠtefan KanižaiŠtefan KankovskýŠtefan KereškéniŠtefan KorčmárošŠtefan KrčméryŠtefan KunaŠtefan LángošŠtefan LekapenosŠtefan Marko DaxnerŠtefan MikulčíkŠtefan MišíkŠtefan MnoheľŠtefan MolnárŠtefan MorávkaŠtefan MorócŠtefan NemanjaŠtefan NécseyŠtefan Nikolaj HýrošŠtefan Pálfi (bratislavský župan)Štefan PilárikŠtefan PolyákŠtefan PongrácŠtefan Pongrác (jezuita)Štefan PrvokorunovanýŠtefan Rakovský (historik)Štefan Rakovský (verejný činiteľ)Štefan RosivalŠtefan RutkaiŠtefan SádovskýŠtefan SečéniŠtefan SlezákŠtefan SpötingerŠtefan ŠmálikŠtefan ŠtammŠtefan ŠutajŠtefan TisoŠtefan TrubanŠtefan V. (Uhorsko)Štefan V. DrugetŠtefan VerbőciŠtefan VišňovskýŠtefan ZápoľskýŠtefánia BelgickáŠtítonosŠtrasburské prísahyŠtrnásť bodov prezidenta WilsonaŠtúrovciŠtvrtá francúzska republikaŠtvrtá križiacka výpravaŠtvrtohorné zaľadnenieŠtyri modernizácieŠtyri pražské artikulyŠtyri sväté mestá judaizmuŠtyria Horovi synovia
šu.
ŠuŠugendóŠugoŠuruppak
šv.
Švábske zrkadloŠvédska vojnaŠvédske impériumŠvédske PomoranskoŠvédsko-francúzska vojna
Zoznam historických článkov/Ť

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ťa.
Ťaženie Sulejmana I. v roku 1529
ťi.
Ťia Čching-linŤiang Ce-minŤin (štát)
Zoznam historických článkov/U

Tento index bol automaticky vygenerovaný podľa tejto . Obsahuje 56 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
uč.
Učená spoločnosť banského okolia
udž.
Udžicuna Hódžó
ug.
Ugarit
uh.
Uhlíková metóda C14Uhoľné prázdninyUhorská koruna (klenot)Uhorská kronikaUhorská občianska vojna (1264 – 1265)Uhorská revolúciaUhorské kniežatstvoUhorské korunovačné klenotyUhorské povedomie a uhorské vlastenectvoUhorské ťaženia na juhozápadnú RusUhorskí jakobíniUhorskoUhorsko-poľská kronikaUhorský karpatský spolokUhrovec (hrad)
uk.
UkajlovciUkrajinci pod okupáciou MaďarskaUkrajinci v Česko-SlovenskuUkrajinci v PoľskuUkrajinci v RumunskuUkrajinizáciaUkrajinská ľudová republikaUkrajinská národná revolúciaUkrajinská povstalecká armádaUkrajinská sovietska socialistická republikaUkrajinský ústav národnej pamäti
ul.
Ulrika EleonóraUlsterská špeciálna políciaUlsterskí dobrovoľníciUlug-begUlysses S. Grant
um.
UmajjovciUmajjovský kalifátUmenie neolituUmma
un.
Unionizmus v Írsku
ur.
UrUral (región)Uranius AntoninusUrartuUrho Kaleva KekkonenUrucká kultúraUruk
us.
UsirUstaša – Chorvátske revolučné hnutie
uš.
Ušas
ut.
Utmán ibn AffánUtrechtská úniaUtrechtský mier
uz.
Uzda z Turca a HostiUzurpácia (moc)
už.
Užhorodská úniaUžhorodské memorandum
Zoznam historických článkov/Ú

Tento index bol automaticky vygenerovaný podľa tejto . Obsahuje 33 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
úd.
Údajná poprava 150 maďarských zajatcov vo VihorlateÚdelné kniežatstvoÚdolie kráľovÚdolie smrti (Slovensko)
úr.
Úrodný polmesiac
ús.
Ústav etnológie a sociálnej antropológie Slovenskej akadémie viedÚstav marxizmu-leninizmu Ústredného výboru Komunistickej strany SlovenskaÚstav národnej pamätiÚstav pre štúdium totalitných režimovÚstava BelgickaÚstava Českej republikyÚstava Československej republiky (1948)Ústava Československej socialistickej republikyÚstava Spojených štátovÚstavná listina Československej republikyÚstavný zákon o autonómii Slovenskej krajinyÚstavný zákon o československej federáciiÚstavný zákon o zániku Českej a Slovenskej Federatívnej RepublikyÚstavodarné zhromaždenie USAÚstredné veľmociÚstredný výbor Komunistickej strany Slovenska
út.
Útok na BaalbekÚtok na divíziu MedinaÚtok na ChojnikyÚtok na moskovské divadlo na DubrovkeÚtok na Pearl HarborÚtok na SmaľavičyÚtok na SúrÚtok na tábor SildaÚtok na Umm Durmán a ChartúmÚtok na základňu Holloway 7. februára 1965Útoky v Madride 11. marca 2004Útoky v Nórsku v roku 2011
Zoznam historických článkov/W

Tento index bol automaticky vygenerovaný podľa tejto . Obsahuje 46 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
wa.
Waffen-SSWalter SchellenbergWan LiWang Čchi-šanWang ČchungWang Chu-ningWang IWang Ťing-wejWarren G. HardingWarwick CastleWashingtonská deklarácia
we.
WeathermanWehrmachtWeimarská republikaWeltpolitikWen Ťia-paoWen-kung (Ťin)Werner I.WessexWest Pier
wi.
WiccaWikimaniaWilhelm CunoWilliam Henry HarrisonWilliam Howard TaftWilliam Matthew Flinders PetrieWilliam McKinleyWilliam McMahonWilliam Pitt mladšíWilly BrandtWindsor CastleWinston ChurchillWitanWittelsbachovci
wł.
Władysław Sikorski
wo.
Wojciech JaruzelskiWolfgang KempelenWolfgang MorócWolfgang SchüsselWoodrow WilsonWorthing Pier
wu.
Wu (štát)Wu Pang-kuoWu Ťien-siungWučchangské povstanie
wü.
Würm
Zoznam historických článkov/X

Tento index bol automaticky vygenerovaný podľa tejto . Obsahuje 9 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
xe.
Xenofanes z KolofónuXenofónXenokles z AténXenokratesXerxes I.Xerxes II.
xo.
XoanónXochicalco
xx.
XX. zjazd Komunistickej strany Sovietskeho zväzu
Zoznam historických článkov/Y

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
yo.
YorkovciYounghusbandova expedíciaYoweri Museveni
yu.
Yum Kaax
Zoznam historických článkov/Ž

Tento index bol automaticky vygenerovaný podľa tejto . Obsahuje 51 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ža.
Žakýlsky hradŽarnov (nástroj)
že.
Železná dobaŽelezná gardaŽelezná koruna LombardieŽelezná oponaŽelezný stĺp v DillíŽeliar (poddanstvo)Žeľu ŽelevŽenevská konferencia (1954)Ženevské konvencie
ži.
Žiadosti slovenského národaŽidia na SlovenskuŽidovská agentúraŽidovská légiaŽidovská národná radaŽidovská poriadková službaŽidovské kolonizačné združenieŽidovský exodus z arabských krajínŽidovský štátŽigmund (Svätá rímska ríša)Žigmund EsterháziŽigmund GéciŽigmund I. (Poľsko)Žigmund II. DrugetŽigmund IvánkaŽigmund Pauliny-TóthŽigmund Rákoci (knieža)Žigmund TurzoŽilina (hrad)Žilinská dohodaŽilinská mestská knihaŽilinská synodaŽilinský kraj (1948 – 1960)Žitavský mierŽiva (bohyňa)Živánska vežaŽivena (spolok)Život KonštantínovŽivot Metodov
žo.
ŽobračenkaŽofia Bavorská (1376 – 1428)Žofia Bavorská (1805 – 1872)Žofia BosniakováŽofia FalckáŽofia PřemyslovnaŽofia Saská (1845 – 1867)Žoldnier
žu.
Župa (Česko-Slovensko)Župa (Uhorsko po roku 1849)
žy.
Žytomyrsko-berdyčevská operácia
Kyselina uhličitá

Kyselina uhličitá (H2CO3) je veľmi slabá anorganická kyselina. Vzniká rozpúšťaním oxidu uhličitého vo vode. Niekedy sa pod kyselinou uhličitou nesprávne označuje aj celý takýto roztok. Čistá kyselina uhličitá v bežných podmienkach nie je známa.
V roztoku oxidu uhličitého vo vode je iba veľmi malé množstvo kyseliny uhličitej (aj to ionizovanej do prvého alebo druhého stupňa), väčšinu molekúl tvorí nezreagovaný oxid uhličitý, ktorý je s kyselinou uhličitou v chemickej rovnováhe:
Kyanovodík

Kyanovodík (HCN) je bezfarebná, prudko jedovatá kvapalina. Má charakteristický zápach pripomínajúci horké mandle, ktorý však niektorí ľudia necítia, pretože im chýba potrebný gén. Vo vodnom roztoku disociuje na veľmi slabú kyselinu, známu pod názvom kyselina kyanovodíková. Jej soli sa nazývajú kyanidy.
Príprava.
Prvýkrát bol kyanovodík z farbiva pruská modrá v roku 1786.
V laboratóriu sa kyanovodík pripravuje vytlačením z kyanidov silnou kyselinou, napr. kyselinou sírovou. Možno ho pripraviť aj zahrievaním mravčanu amónneho, ktorý sa dá pripraviť z etylesteru kyseliny mravčej (rumová aróma) a amoniaku. Najprv vznikne amid kyseliny, potom nitril, t.j. organický analóg kyanidov.
Najdôležitejším priemyselným procesom výroby kyanovodíku je Andrussowa oxidácia, ktorú objavil Leonid Andrussow vo firme IG Farben. V tomto procese reaguje metán s amoniakom v prítomnosti kyslíka pri teplote asi 1200 °C nad platinovým katalyzátorom:
Použitie.
Kyanovodík je veľmi dôležitá priemyselná surovina, používa sa na výrobu rôznych zlúčenín, napríklad plastov, farbív a pesticídov, polymérov (plastov) a liekov. Kyanovodík sa používa aj ako jed na potkany a hmyz.
Toxicita.
Kyanovodík spôsobuje udusenie. Ovplyvňuje bežné použitie kyslíka takmer vo všetkých orgánoch ľudského tela a vystavenie kyanovodíku môže rýchlo viesť k smrti. Postihuje hlavne orgány, ktoré sú veľmi citlivé na nízku hladinu kyslíka, a to centrálny nervový systém, kardiovaskulárny systém a dýchaciu sústavu. Toxicita kyanovodíku je spôsobená uvoľnením kyanidového aniónu.
Samba (rozlišovacia stránka)

Samba môže byť:
Samba (softvér)

Samba (anglická výslovnosť [ˈsæmba]) je slobodná implementácia sieťového protokolu SMB alebo NetBIOS, ktorý sa používa predovšetkým na vzdialený prístup k súborom v systémoch Microsoft Windows.
Vo verzii 3 okrem služieb na zdieľanie súborov a tlačových služieb pre klientov systému Windows je možné ju použiť aj na integráciu do domény Windows, a to tak ako primárny doménový radič alebo ako bežného klienta v doméne. Môže byť aj súčasťou domény Active Directory.
Samba beží na väčšine UN*XOV, napríklad na systémoch GNU/Linux, Solaris, BSD, macOS a podobne.
Sambu pôvodne vyvinul Andrew Tridgell pre systém UNIX.
Google Earth

Google Earth je virtuálny glóbus predtým známy ako "Earth Viewer". Vytvorila ho firma Keyhole Inc. a v roku 2004 ho kúpila firma Google. Program umožňuje prehliadať Zem ako zo satelitu. Umožňuje naklonenie a priblíženie, niekedy aj vo veľkom rozlíšení, predovšetkým online, kedy si program nahráva ďalšie detaily. Ponúka 3D modely väčších miest. Má niekoľko variantov, na stiahnutie je k dispozícii bezplatná verzia a platené verzie ponúkajú funkcie navyše, napríklad zobrazenie cesty podľa údajov z GPS.
Fuvammulah

Fuvammulah () je jediný ostrov na atole Gnavijani na Maldivách. Počet obyvateľov je 10 250 (jún 2006), dĺžka ostrova 4 500 m, šírka 1 200 m. Vzdialenosť od hlavného mesta Male je 493,67 km.
Mídú (Sínu)

Mídú () je jeden z obývaných ostrovov na atole Sínu na Maldivách. Počet obyvateľov je 2 464 (jún 2006).
Mídú sa síce označuje ako ostrov, v skutočnosti sa nachádza na severnej časti ostrova Heréthéré, t.z. je osadou, ktorá sa administratívne považuje za ostrov.
Hitadú (Sínu)

Hitadú () je jeden z obývaných ostrovov na atole Sínu na Maldivách. Je hlavným mestom atolu. Počet obyvateľov je 13 769 (jún 2006), dĺžka ostrova 8 500 m, šírka 1 800 m. Vzdialenosť od hlavného mesta Male je 531,61 km.
Maradú

Maradú () je jeden z obývaných ostrovov na atole Sínu na Maldivách. Počet obyvateľov je 3 318 (jún 2006), dĺžka ostrova 1 575 m, šírka 500 m. Vzdialenosť od hlavného mesta Male je 539 km.
Maradú-Fédú

Maradú-Fédú () je jeden z obývaných ostrovov na atole Sínu na Maldivách. Počet obyvateľov je 1 531 (jún 2006), dĺžka ostrova 625 m, šírka 350 m. Vzdialenosť od hlavného mesta Male je 537,68 km.
Fédú (Sínu)

Fédú () je jeden z obývaných ostrovov na atole Sínu na Maldivách. Počet obyvateľov je 4 331 (jún 2006), dĺžka ostrova 1 475 m, šírka 510 m. Vzdialenosť od hlavného mesta Male je 540,28 km.